# Red Buttons

Red Buttons (5 de febrer de 1919, Nova York, Estats Units - 13 de juliol de 2006, Century City, Los Angeles), va ser un actor estatunidenc.

## Biografia

Nascut a Manhattan, Nova York, a l'edat de 16 anys va aconseguir treball en Ryan's Tavern a City Island, Bronx. La combinació del seu cabell pèl-roig i els brillants botons del seu uniforme de treball van inspirar al director d'orquestra Charles Dinty Moore a dir-li Red Buttons (que significa botons vermells), nom que posteriorment utilitzaria en l'àmbit artístic.
El 1941, José Ferrer va triar Buttons per aparèixer en el xou The Admiral Had a Wife. L'atac de Pearl Harbor va tenir lloc el 7 de desembre de 1941 i l'obra anava a ser estrenada l'endemà, però mai ho va fer, ja que la seva realització va ser considerada inadequada després del desastre. En els anys següents, Buttons faria broma sobre aquest fet dient que els japonesos van atacar Pearl Harbor per treure-l del teatre.
El setembre del 1942, finalment va debutar en l'obra Vickie en la qual també actuaven Ferrer i Uta Hagen. Més tard aquest mateix any, Buttons va aparèixer a Wine, Women and Song. També va treballar en l'obra Winged Victory, així com en la pel·lícula homònima.
El 1952, Buttons va tenir la seva pròpia sèrie televisiva, The Red Buttons Show, la qual va ser transmesa durant tres anys i va ser molt reeixida. Buttons va popularitzar a mitjans dels anys 50 la frase strange things are happening (coses estranyes estan passant).
El seu rol a Sayonara va ser més dramàtic que els seus papers anteriors. En aquella pel·lícula, el seu personatge es deia Joe Kelly, un pilot de la Força Aèria dels Estats Units destinat a Kobe, Japó, durant la Guerra de Corea, que s'enamora de Katsumi, una dona japonesa (interpretada per Miyoshi Umeki). Tant Buttons com Umeki van guanyar un Oscar per aquesta pel·lícula.
Després de Sayonara, Buttons va aparèixer en nombroses pel·lícules, incloent Hatari!, El dia més llarg, Harlow, L'aventura del Posidó, i Pete's Dragon. També va treballar en programes de televisió memorables, com It's Garry Shandling's Show.
Buttons es va convertir en un còmic reconegut. Ocupa el lloc 71 en la llista Comedy Central dels 100 millors comediants de la història.
Des de 1947 a 1951, va estar casat amb l'actriu Roxanne Arlen. El seu casament següent va ser amb Helayne McNorton, des del 8 de desembre de 1949 fins a 1963, quan es van divorciar. Finalment es va casar amb Alicia Pratt el 27 de gener de 1964, que va morir el març de 2001. Buttons va tenir una filla, Amy, i un fill, Adam.
Va morir als 87 anys a causa d'una malaltia cardiovascular el 13 de juliol de 2006 a casa seva, a Los Angeles.

## Filmografia

| 1944: Winged Victory: Whitey / Andrews Sister 1947: 13 Rue Madeleine: ': Segon Jump Master 1957: Sayonara: Airman Joe Kelly 1958: Hansel and Gretel (TV): Hansel 1958: Imitation General: Cpl. Chan Derby 1959: El gran circ (The Big Circus): Randy Sherman 1961: Un, dos, tres (One, Two, Thre): sergent de la PM 1962: Hatari!: Butzaques 1962: Five Weeks in a Balloon: Donald O'Shay 1962: El dia més llarg: Soldat ras John Steele 1962: Gay Purr-ee: Robespierre (veu) 1963: A Ticklish Affair: Oncle Cy 1964: Your Cheatin' Heart: Shorty Younger 1965: Up from the Beach: Pfc. Harry Devine 1965: Harlow: Arthur Landau 1966: Stagecoach: Peacock 1966: The Double Life of Henry Phyfe (sèrie TV): Henry Wadsworth Phyfe (1966) 1969: They Shoot Horses, Don't They?: Mariner 1970: George M! (TV): Sam H. Harris 1970: Breakout (TV): Pipes 1971: Who Killed Mary What's 'Er Títol?: Mickey 1972: L'aventura del Posidó (The Poseidon Adventure): James Martin 1973: Alexander, Alexander (TV): Alexander Foster 1975: The New Original Wonder Woman (TV): Ashley Norman / Carl | 1976: Louis Armstrong - Chicago Style (TV): Red Cleveland 1976: Gable and Lombard: Ivan Cooper 1977: Viva Knievel!: Ben Andrews 1977: Pete's Dragon: Hoagy 1977: Telethon (TV): Mart Rand 1978: The Users (TV): Warren Ambrose 1978: Movie Movie: Peanuts / Jinks Murphy 1979: Rudolph and Frosty's Christmas in July (TV): Milton (veu) 1979: C.H.O.M.P.S.: Bracken 1979: Califòrnia (Knots Landing) (TV) 1980: Power (TV): Solly Weiss 1980: When Time Ran Out...: Francis Fendly 1980: The Dream Merchants (TV): Bruce Benson 1981: Leave 'em Laughing (TV): Roland 1981: Side Show (TV): Harry 1982: Off Your Rocker (TV): Seymour Saltz 1985: Reunion at Fairborough (TV): Jiggs Quealy 1985: Alice in Wonderland (TV): White Rabbit 1979: Knots Landing (fulletó Tv): Al Baker (1987) 1988: 18 Again!: Charlie 1990: La misteriosa ambulància: Elias Zacharai 1994: Et podria passar a tu (It Could Happen to You): Walter Zakuto 1999: La nostra història (The Story of Us): Arnie Jordan 2001: Odessa or Bust: The Old Man |

## Premis i nominacions
### Premis

* Oscar al millor actor secundari per al seu personatge del sergent Joe Kelly a la pel·lícula Sayonara (1958).
* Globus d'Or al millor actor secundari per la pel·lícula Sayonara (1958).

### Nominacions

* Globus d'Or al millor actor secundari per la pel·lícula Harlow (1966).
* Globus d'Or al millor actor secundari per la pel·lícula They Shoot Horses, Don't They? (1970).
* Primetime Emmy al millor actor convidat en sèrie dramàtica per la sèrie de televisió ER (2005).

## Enllaços externs

* A Tribute to Red Buttons Arxivat 2007-09-27 a Wayback Machine.